কিছু দূরেই সঙ্গমস্থল। মানে বৈতরণী নদীর সাথে মিলিত হয়েছে ব্রাহ্মণী নদী। স্থানটি প্রায় ৬৫০ বর্গ কিলোমিটার বিস্তৃত। সব মিলিয়ে উড়িষ্যার সুন্দরবন হল ভিতরকণিকা অভয়ারণ্য। ভিতরের কী আছে, সেটার রহস্য উন্মোচন করছি এই বনের ভিতরে। থ্রিলিং ব্যাপার। লুকিয়ে রয়েছে অজানা কিছু মুহূর্ত। যা চিরকালীন আমার ক্যামেরায় ধরা দেবে। খুব তীক্ষ্ণ ও সজাগ থাকতে হবে। না হলেই মিস করে যাবেন এই অপরূপ সৌন্দর্য। অন্যমনস্ক হলেই গন্ডোগোল, কোন সিনটা যে মিস করবেন, তারপর দেখবেন তা অন্য বন্ধু তুলে নিয়েছে ক্যামেরায়। তাই অন্যদের ক্রেডিট দিতে না চাইলে নিজের চোখ কান খোলা রাখবেন। আবার নৌকো থেকে টাটকা কুমিরের পায়ের ছাপ দেখে ভাবতেই পারেন, আমার কপালে সেই বড় প্রকান্ড কুমিরটার দেখা নেই। কিছু কচ্ছপ দেখলাম। ছোট ছোট ভর্তি কচ্ছপ। খুবই সুন্দর লাগল।